แรงขายบลูชิพ ฉุด SET ปิดลบ 11 จุด ลุ้นพรุ่งนี้แกว่งตัวกรอบแคบ
SET ปิดลบ 11 จุด รับแรงขายบลูชิพ สำหรับวันพรุ่งนี้คาดตลาดน่าจะแกว่งตัวในกรอบแคบๆ โดยหลักยังรอดูการเปิดเผยผลประกอบการต่อเนื่อง และการประชุมเฟดในสัปดาห์หน้า ให้กรอบแนวรับไว้ที่ 1,660-1,665 จุด และแนวต้าน 1,678 จุด
SET ปิดลบ 11 จุด รับแรงขายบลูชิพ สำหรับวันพรุ่งนี้คาดตลาดน่าจะแกว่งตัวในกรอบแคบๆ โดยหลักยังรอดูการเปิดเผยผลประกอบการต่อเนื่อง และการประชุมเฟดในสัปดาห์หน้า ให้กรอบแนวรับไว้ที่ 1,660-1,665 จุด และแนวต้าน 1,678 จุด
26 ม.ค. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ปรับตัวลง รับแรงขายลดความเสี่ยง หลังผลประกอบการบริษัทจดทะเบียนไทยออกมาแย่ต่อเนื่อง โดย บริษัท ปูนซิเมนต์ไทย จำกัด(มหาชน) หรือ SCC นับเป็นรายล่าสุด ทำให้นักลงทุนคาดการณ์ว่าหุ้นกลุ่มพลังงาน เช่น PTTEP ที่มีลักษณะธุรกิจใกล้เคียงกับ SCC และโรงไฟฟ้า ผลการดำเนินงานก็น่าจะออกมาไม่ดีด้วยเช่นกัน จึงมีแรงขายออกมาก่อน
อย่างไรก็ตาม มองว่า หลังผลประกอบการออกอาจเห็นการรีบาวด์ได้ เนื่องจากได้ปรับตัวลงตอบรับงบฯ แย่ไปมากแล้ว
สำหรับวันพรุ่งนี้คาด ตลาดฯน่าจะแกว่งตัวในกรอบแคบๆ โดยหลักยังรอดูการเปิดเผยผลประกอบการต่อเนื่อง และการประชุมธนาคารกลางสหรัฐ (เฟด) ในสัปดาห์หน้าให้กรอบแนวรับไว้ที่ 1,660-1,665 จุด และแนวต้าน 1,678 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,788.73 ล้านบาท ปิดที่ 145.50 บาท เพิ่มขึ้น 2.00 บาท
BBL มูลค่าการซื้อขาย 2,741.89 ล้านบาท ปิดที่ 158.50 บาท เพิ่มขึ้น 3.50 บาท
GPSC มูลค่าการซื้อขาย 2,286.08 ล้านบาท ปิดที่ 68.50 บาท ลดลง 6.00 บาท
JMT มูลค่าการซื้อขาย 2,228.88 ล้านบาท ปิดที่ 53.75 บาท ลดลง 5.75 บาท
EA มูลค่าการซื้อขาย 2,103.92 ล้านบาท ปิดที่ 85.25 บาท ลดลง 2.75 บาท